Ma nuɣal ɣer tallit tamensayt ad tt-naf d tasekla i d-yelḥan s timawit si zik n zik, ulac wid i tt-yuran, ulamma llan drus. Ma di tallit tatrart, tasekla tbeddel abrid, teǧǧa win n timawit tetbeɛ abrid n tira. Tura imyura neɣ inagmayen, ama n tmurt-nneɣ ama d iberraniyen deg wayen yeɛnan aḥric-agi n tsekla, anadi-nsen d tmusniwin-nsen ttawin-ten-id s wudem n tira. Ayagi yeǧǧa annar aseklan ad yennerni.